id en en en en id en en fr ms ca id en en en id en en fr ms ca id id id id ms id id id id id id id ms id id id id id ms id ms id id ms ms ms id id id id id id ms id id id id ms id en en de en en nl en en en en id en id en id en ms fr en id id en ro pt ms en es en id en eo en su ms id en en en id id id en bn en id en id en id en id en id en ta en ms id en en en fa en en en en en en es en en ms en fr en en en en en id en en
“Atas Nama Tanzim…” – Saifulislam.Com
Wednesday , August 31 2022
“Dan aku juga pernah melihat, adanya segelintir manusia, mereka mendakwa bahawa tanzim apabila ia berkata-kata, ia tidak berhajatkan kepada dalil syara’. Ini adalah satu bentuk pengurniaan sifat maksum kepada pihak yang tidak berhak memilikinya. Ia adalah satu bentuk pemerasan, dan membatalkan fungsi nas”
Demikian kritikan Sa’id Hawwa kepada gerakan Islam, di dalam bukunya Jundullāh Takhtītan.
Kritikan dalam fasal keenam, pada membicarakan tentang KETAATAN dan SYURA.
Bab berkenaan dimulakan dengan kenyataan beliau, betapa adanya golongan yang mengagumkan orang ramai, tetapi Sa’id Hawwa melihat apabila mereka melayan isteri, mereka melayan para isteri itu seolah-olah mereka itu hamba. Mereka melakukannya dengan dakwaan Islam menetapkan bahawa isteri mesti mentaati suami, justeru menjadi harus bagi para suami untuk memperhambakan isteri.
Demikian juga dengan golongan pemimpin gerakan Islam, atas nama gerakan Islam, melayan ahli-ahlinya seolah-olah mereka itu hamba sahaya, dengan alasan menjadi kewajipan bagi rakyat untuk mentaati amir al-mu’minin.
Contoh-contoh berkenaan menjelaskan kepada kita bagaimana peraturan-peraturan rumahtangga, organisasi dan kenegaraan, menjadi caca merba apabila ia dibawa keluar daripada konteks yang benar. Ada Syura yang tidak menekankan Taat. Ada Taat yang tidak mempedulikan Syura. Lalu peraturan-peraturan yang menjadi kemegahan Islam, sebagai agama yang sistematik, menjadi fitnah dan bencana kepada umat ini.
Sa’id Hawwa adalah seorang tokoh perjuangan Islam yang berjiwa halus.
Bacalah karya-karyanya yang banyak itu, sering sahaja kita larut dalam bahasanya. Ia menjadikan seolah-olah buku beliau ditulis khusus untuk kita. Pembaca terasa dirinya istimewa, diajak kepada perbicaraan secara khusus dengan pelawaan seorang murabbi kepada anak didik yang mencari ilmu dan kebenaran.
Namun halusnya jiwa Sa’id Hawwa, menjadikan beliau juga seorang yang teliti dalam pengamatannya terhadap gerakan Islam. Saat ramai yang lain berbicara tentang perkara-perkara besar, beliau melihat wujudnya budaya-budaya yang tidak sihat dalam norma amilin gerakan Islam, di celah-celah kehidupan mereka. Budaya di akar umbi itu adalah apa yang akan mewarnai amal selanjutnya. Masakan akar lalang menumbuhkan padi!
Jika bukunya Jundullāh Tsaqāfatan wa Akhlāqan diterima baik dan tersebar ramai, siri selanjutnya seperti Jundullāh Takhtītan dan Jundullāh Tanzīman, menimbulkan rasa tidak senang pelbagai pihak.
Betapa liciknya hawa nafsu manusia, ia menjadikan manusia bijak memetik jargon-jargon suci yang lahir dari rahim firman Allah dan sabda Rasul-Nya, mengolahnya menjadi suatu konsep berwajah agama, tetapi tidak lebih daripada cengkaman manusia ke atas manusia yang lain, sama ada secara sengaja, mahu pun tidak sengaja.
Sebab itulah pentingnya, kita jinakkan amal dengan pendapat. Jangan dilaga-lagakan antara teori dan praktis. Jangan tertipu dengan amal. Jangan terpedaya dengan teori. Sebaliknya kuatkan paksi lillahi Ta’āla masing-masing untuk saling nasihat menasihatkan, tegur menegur, dan tidak menutup diri daripada dinasihati.
“Kau cakap sahaja yang pandai. Amalnya mana?” tempelak kita.
Tetapi amal perlu juga dicakap-cakapkan. Jangan sampai terpedaya dengan keasyikan beramal hingga terlupa bermuhasabah diri dan organisasi. Masihkah kita di landasan kebenaran?
Teringat saya kepada sebuah kejadian yang berlaku tidak lama dahulu.
AMILIN MUDA ADALAH GAMBARAN MASA DEPAN KITA
Sebuah persatuan pelajar di sebuah IPT meminta syarikat saya untuk menjalankan sebuah program yang dirancang secara besar-besaran. Seperti biasa, oleh kerana objektifnya baik dan tarikhnya sesuai, kami bersetuju dan menyampaikan maklumat sebut harga. Jika tidak silap saya, RM2500 untuk program berkenaan.
Wakil persatuan pelajar berkenaan merayu agar harga tersebut dikurangkan kerana mereka tidak mampu. Kami tanya berapa yang mereka mampu, dan mereka menjawab RM1 ribu. Kami menerimanya dengan senang hati, kerana hakikatnya program itu jika percuma pun boleh dipertimbangkan kerana ia program mahasiswa mahasiswi dan kami faham kekangan kewangan yang biasa itu.
Tiba harinya program dijalankan dengan sebaik mungkin.
Semasa sesi penutup, saya menerima cenderamata daripada pihak penganjur dan mereka maklumkan kepada pasukan kami bahawa wang bayaran RM1K itu akan dimasukkan ke bank secara atas talian. Kami menerimanya, dan pulang ke Kuala Lumpur dengan rasa gembira kerana program berjalan lancar.
Keesokan harinya, wakil persatuan pelajar berkenaan memaklumkan pejabat saya bahawa mereka hanya boleh membayar RM750!
Apabila ditanya mengapa, mereka mengatakan bahawa RM250 telah mereka gunakan untuk membeli cenderamata penceramah.
Saya menepuk dahi kehairanan.
“Macam-macamlah perangai orang muda sekarang!” mulut saya mengomel di pejabat.
Namun apa yang paling mengejutkan, adalah apabila kami diminta mengeluarkan invois bernilai RM2500, iaitu nilai asal dalam sebut harga pertama yang kami sampaikan dahulu! Saya agak kabur pada mengingatkan sama ada jumlah RM2500 itu memang telah diluluskan oleh pihak atasan, atau pun mahasiswa mahasiswi ini mahu mendapatkan RM2500 daripada pihak atasan. Apa yang pasti, RM1500 telah / akan dimasukkan ke dalam tabung tanzim mereka!
Dan apabila saya bangkitkan hal ini, rupa-rupanya ia menjadi amalan biasa di kampus-kampus yang lain juga. Peruntukan untuk program ‘umum’, atas nama perjuangan Islam, sebahagian daripadanya halal untuk diambil kerana perjuangan sebenar adalah perjuangan di dalam tanzim, bukan di dalam badan umum yang menjalankan program formal tersebut!
Pelbagai alasan diberikan oleh golongan yang lebih senior, untuk menjustifikasikan perbuatan ini.
Jika saya, yang merupakan rakan seperjuangan mereka pun boleh mereka tipu semudah itu, bagaimana pula dengan pihak lain?
Paling menyedihkan, mereka melakukannya dalam keadaan mereka ‘tidak tahu’ ia adalah perbuatan yang batil. Saya lebih lega jika mereka melakukannya dengan niat hendak menipu saya. Berbanding mereka melakukannya sebagai amalan biasa, dan menggunakan hujah-hujah tanzim dan haraki untuk menghalalkannya.
Saya sudah pernah menulis akan hal ini beberapa tahun yang lalu dan menamakannya sebagai jenayah ketayap putih! Bagaimana jika suatu hari ini memegang kuasa di peringkat yang lebih tinggi? Duit syarikat? Duit kerajaan? Duit rakyat? Jika mereka menyertai politik di masa hadapan, adakah duit kerajaan negeri, pusat, agensi-agensi kerajaan boleh dipakai untuk parti, atas alasan parti memperjuangkan kebenaran, fi sabilillah?
Semasa kejadian ini berlaku, saya langsung teringatkan nasihat Sa’id Hawwa ini.
Dan saya teringatkan ia kembali, apabila perbuatan menyebar-nyebar print screen, membuat poster mencaci dan mencela, dijustifikasikan sebagai dibolehkan, dengan alasan demi kepentingan tanzim!
“(Iaitu) orang-orang yang telah sia-sia amal usahanya dalam kehidupan dunia ini, sedang mereka menyangka bahawa mereka sentiasa betul dan baik pada apa sahaja yang mereka lakukan” [al-Kahf 18: 104]
Wahai Tuhan kami, sesungguhnya kami telah menzalimi diri kami sendiri. Seandainya Engkau tidak ampunkan kami dan tidak rahmati kami, nescaya tergolonglah kami dalam kalangan golongan yang rugi.
Previous Apa Rasanya Disalah Erti
Next Kembara Finland: Misi Membangunkan Pendidikan Islam
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
01/12/2014 at 2:21 PM
Menarik kupasan ustaz.. supaya mnjadi tauladan kepada anak2 muda yg bertanzim sekarang ini..
06/12/2014 at 12:11 AM
Terima kasih ust. Kupasan yang menarik dan sangat wajar dibaca oleh golongan yang mengaku sebagai abnaul haraki tapi ‘tanpa sedar’ mengabaikan akhlaq yang dibawa Rasulullah.
29/06/2015 at 12:05 PM
Apa yg sy tengok skrg ni, tulisan2 ustaz telah djdkan dalil/naz utk menyokong tindakan G18 dan pasMa….
Adakah ini sbg mudhorat atau manfaat??
22/07/2015 at 9:47 PM
Ayat Al-Quran dan hadis juga telah digunakan sebagai dalil/nas untuk membenarkan tindakan songlap demi agama yang ustaz jadikan contoh di dalam artikelnya.
Adakah salah orang yang mengingatkan atau salah orang yang menggunakan peringatan untuk kepentingan masing-masing?
22/07/2015 at 3:06 AM
Katanya ‘serang peribadi lebih baik dr serang jemaah, ustaz.’ tak paham betul saya.
22/07/2015 at 10:43 PM
Apa pun ‘deal’, tunai tetap orang suka. Dalam hutang pun nak tunai apatah lagi dalam keadaan tidak berhutang. Saya rasa saya ada pengalaman sama seperti ustaz, bila kukira-kira tunai semua(seperti yang dimaklumkan ikut nilai asal) dapat cendera hati di tangan rupanya sudah ‘convert’ jadi kenangan. Bukan saya tak sudi terima tapi apa kejadahnya tiba2 terlalu ‘kreatif’ , bukan nak perli tapi kenapa ‘oghe kito’ susah sangat ke nak ‘memberi’ tunai ?. Walaubagaimanapun, memandangkan program ini program ‘dakwah’ tiba2 saya rasa seperti AJK program berkenaan. Mood tiba2 berubah. Takkanlah janji pun nak berhutang ? Ada ker istilah ‘hutang janji’ yg saya biasa danpopular dengar adalah JANJI DITEPATI. Sungguh tak setia pada janji. Pada janji ada kebenaran juga yg mrnjadikan si jaguh setia pada alHaQ….tak naklah viralkan sbgai ‘jenayah kopiah putih’ nanti ramai saudaraku malu pki kopiah..’jenayah kot hitam atau kelabu’ lagi menguntungkan rasanya ustaz..
22/07/2015 at 10:54 PM
Hanya kerana ‘mentang-mentang saya tak pakai kopiah putih’….
20/12/2016 at 1:41 PM
pasni nk pakai kopiah hitam dahh
Pingback: Tiga Pilihan Untuk Mententeramkan Diri – Saifulislam.Com
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved